n_a

Wahenga na wahenguzi hawakukosea walipolonga kuwa cha mlevi huliwa na
  mgema. Kulikuwa na aila moja huko kitongojini kwetu aliyeitwa
  Mbalamwezi. Aila huyo alikuwa mwenye furaha na buraha kila wakati.
  Wavyele wake walijaliwa na watoto wawili, ghulamu na banati. Waliitwa
  Waridi na Bahati, na wazazi wao walikuwa Bi. Juma na Bw. Musa. Watoto
  hao walikuwa wenye heshima, kwani walitambua kuwa heshima si utumwa.
  Walipokuwa darasa la tano, walitia fara masomoni. Walimu wote
  walifurahia kwa maana walikuwa wenye heshima, adabu na upendo.

  Waliendelea vivyo hivyo hadi walipofika darasa la nane. Walitia bidii
  ya mchwa iliwapite mtihani wa taifa. Wavyele wao hawakuwa na wasiwasi
  wowote maana walijua kuwa watoto wao wangepita. Baada ya wiki mbili
  mtihani wa kitaifa uliwadia. Walikuwa wamejiandaa vilivyo. Wanafunzi
  wenzao walijua kuwa wangepita kwa sababu walikuwa wenye biddii. Wao na
  vitabu walikuwa kama Adamu na Hawa.

  Siku ya ndovu kumla mwanawe ulifika. Wote walifanya wawezavyo. Mola
  aliwapa akili nyepesi ya kuelewa vitu haraka. Mtihani huo, ulichukuwa
  siku tano. Wakati matokeo yalikuwa karibu kutokea, wazazi wao
  walitarajia matokeo mema kutoka kwa watoto wao. Wotw walipita na alama
  za juu. Waridi alizoa alama mia nne na kumi naye Bahati, alizoa alama
  mia nne na nane. Walikuwa na neema riboribo kama ya tase aliyepata
  pacha.

  Wazazi wao walifurahia, tayari kuwapeleka katika shule ya upiki. Huko
  shulenin walitia bidi. Walipomaliza shule ya upili, wote walipata
  gredi nzuri. Waridi alipata gredi ya A+ na Bahari A-. Wote walijiunga
  na vyuo vikuu na wote wakapata walichotaka kupata. Waridi alitaka kuwa
  daktarin aye Bahati mkalimani. Bahati naye hakuwa mpole, alipopata
  kazi alifurahi na kusahau wavyele wake. Bahati alipata fedha nzuri
  lakini alitumia vibaya. Alipopata mshahara, alianza kujiunga na anasa,
  kunywa pombe na ata kuuza nyumba aliyojenga ili kupata fedha za kwenda
  vilabuni kujistarehesha.

  Wazazi wake walimuambia kuwa polepole ndio mwendo, lakini hakusikia
  kweli sikio la kufa haliskii dawa. Anasa na pombe ndizo zilizokuwa
  vyakula vyake, kwa maana alipotoka kazini huenda angeenda vilabuni au
  kujistarehesha na wake wa wenyewe. Fedha zake ziliisha anasani na
  unywaji wa pombe kupindukia, pia kutumia hela nyingi kule hosipitalini
  kwa maana alikuwa na ugonjwa wa figo na ikabidi anunue figo kutoka kwa
  mja mmoja kutoka kwa jamii yao. Kwa kweli waswahili hawakukosea
  waliposema kuwa cha mlevi huliwa na mgema.